Etter utdanning og organistgjerning i Nürnberg ble Conrad Paumann hofforganist hos hertugen av München. Som den allsidige multiinstrumentalisten han var viste nok Paumann her alle sine ferdigheter: relieffet i Münchens viser lutt, blokkfløyte, harpe, vielle (fiolinlignende instrument) og portativ (bærbart pipeorgel) – orgelet var den gang ikke et rent kirkeinstrument. Han var også en etterspurt orgelekspert og gjorde flere tjenestereiser utenlands. I sine siste leveår var han organist ved Frauenkirche.